tartuNLP/wikipedia-smugri-20251201 huggingface dataset:
Ebamugav tõde

"Ebamugav tõde" (inglise "An Inconvenient Truth") on Oscariga pärjatud 2006. aasta Ameerika Ühendriikide dokumentaalfilm globaalsest soojenemisest.
Filmi lavastas Davis Guggenheim ja peaosas on endine Ameerika Ühendriikide asepresident Al Gore.
Film on võitnud mitu prestiižikat auhinda, seejuures Oscari parima dokumentaalfilmi ja parima filmilaulu (Melissa Etheridge'i "I Need to Wake Up") kategoorias.
Tutajev

Tutajev on linn Venemaal Jaroslavli oblastis, Tutajevi rajooni keskus. Asub Volga jõe mõlemal kaldal.
1822. aastal liideti kaks linna: Romanov Volga paremal kaldal ja Borissoglebsk vasakul kaldal ja 1918. aastani kandis linn nime Romanov-Borissoglebsk.
Linna suurim ettevõte on Tutajevi mootoritehas, mis toodab peamiselt diiselmootoreid.
1963. aasta NSV Liidu meistrivõistlused rahvusvahelises kabes

IX NSV Liidu meistrivõistlused rahvusvahelises kabes peeti Leningradis 1963. aastal. 
Turniiril jäid esikohta jagama Vjatšeslav Štšegolev ja Andris Andreiko
Järelmatš meistritiitlile peeti aga järgmisel aastal Moskvas.
Marko Kitti

Marko Kitti (sündinud 11. juuli 1970 Turus) on soome kirjanik.
Rusima

Rusima on küla Võrumaal Võru vallas.
Aastatel 1992–2017 (kuni Eesti omavalitsuste haldusreformini) asus küla Lasva vallas.
Tiri

Tiri on küla Võrumaal Võru vallas.
Aastatel 1992–2017 (kuni Eesti omavalitsuste haldusreformini) asus küla Lasva vallas.
Tammsaare küla

Tammsaare on küla Võrumaal Võru vallas.
Aastatel 1992–2017 (kuni Eesti omavalitsuste haldusreformini) kuulus küla Lasva valda.
Küla lõunaküljelt kulgeb läbi Valga–Koidula raudteelõik, kus asus kuni 2001. aastani ka Tammsaare küla lähistele jäänud Husari raudteepeatus.
Paidra

Paidra on küla Võrumaal Võru vallas.
Aastatel 1992–2017 (kuni Eesti omavalitsuste haldusreformini) asus küla Lasva vallas.
Seitse aastat Tiibetis (film)

"Seitse aastat Tiibetis" (originaalpealkiri "Seven Years in Tibet") on 1997. aasta USA draamafilm. 
Film põhineb Heinrich Harreri kirjutatud autobiograafilisel raamatul "Seitse aastat Tiibetis" ("Sieben Jahre in Tibet") ning räägib tema üleelamistest Tiibetis. Paljud on pidanud Harreri rolli täitmist filmis Brad Pitti üheks parimaks.
Süžee.
Teise maailmasõja ajal läheb Austria mägironija Heinrich Harrer (Brad Pitt) koos oma sõbraga Himaalajat vallutama. Kui algab sõda, võtavad britid nad vangi, aga neil õnnestub põgeneda Tiibeti linna Lhasasse, kus Harreril kujuneb huvitav suhe dalai-laama endaga. Linnas muutuvad nende maailmavaated tundmatuseni.
Villu Tamme

Villu Tamme (sündinud 2. novembril 1963) on ansambli J.M.K.E. solist, kitarrist ja ristsõnakoostaja. 
Värvika punkmuusikuna Eesti taasiseseisvumise eelsel ärkamisajal ja alates 1986. aastast punkrokki viljelenud ansambli J.M.K.E. solistina hakati teda hüüdma punkar Villuks. Teda on nimetatud ka eesti pungi isaks ja üheks olulisemaks pungilüürikuks.
Elukäik.
Ta on lõpetanud 1981. aastal Tallinna 42. Keskkooli.
Peaaegu kogu elu Tallinnas Kadriorus elanud Villu Tamme hakkas kolmeaastaselt lugema ja õppis 15-aastaselt kitarri mängima.
Tamme on koostanud mitmele väljaandele [[ristsõnad|ristsõnu]].
Poliitiline tegevus.
Villu Tamme kuulub alates septembrist 2006 [[Erakond Eestimaa Rohelised|erakonda Eestimaa Rohelised]]. 
[[2007]]. aastal kandideeris ta selle erakonna nimekirjas Riigikokku. Ta said [[valimisringkond nr 2|valimisringkonnas nr 2]] ([[Kesklinna linnaosa]], [[Lasnamäe linnaosa]] ja [[Pirita linnaosa]]) 1968 häält, kuid ei osutunud valituks.
Välislingid.
[[Kategooria:Eesti muusikud]]
[[Kategooria:J.M.K.E.]]
[[Kategooria:Velikije Luki (ansambel)]]
[[Kategooria:Valgetähe V klassi teenetemärgi kavalerid]]
[[Kategooria:Sündinud 1963]]
Karabiin

Karabiin on lühikese rauaga kerge vintpüss või jahipüss. 
Algselt oli ta ratsa- ja suurtükiväelaste relv. Nimetus pärineb karabiinihaagist, mis kinnitati algul sageli relva kaba vasakule küljele, hõlbustamaks relva kinnitamist hobuse sadula küljes olevale rihmaga karabiinile. Nii sai püssi ratsutades vajadusel käest lasta, haarates püstoli või mõõga. 
Hiljem arendati militaarkasutuses olevad karabiinid poolautomaatseteks. Tänapäeval leiab kasutust põhiliselt täpsus- või tseremoniaalrelvana.
Sõna "karabiin" algallikas on prantsuse sõna "carabine".
Karabiinhaak

Karabiinhaagid ehk karabiinid on enamasti ovaalse kujuga metallist ühenduslülid. 
Karabiine kasutatakse asjade ja inimeste kinnitamiseks ehitustel, matkadel, kaljuronimisel, purjetamisel ja mujal. Eristatakse lukustatavaid (keeratava muhviga) ja vabakäiguga karabiine.
Tihtipeale kasutatakse karabiini ka koerte jt lemmikloomade kaela- ja jalutusrihma vahelise kinnitina.
Balkanabat

Balkanabat, varasema nimega Nebitdag, on linn Türkmenistani lääneosas, Balkani vilajeti keskus. 
Balkanabat asub Balkani aheliku jalamil. Linn asutati 1933 Trans-Kaspia raudtee äärde. Balkanabat on tööstus-, eelkõige naftatöötlemise keskus.
Chivu Stoica

Chivu Stoica (8. august 1908 – 18. veebruar 1975) oli Rumeenia poliitik, Rumeenia Ministrite Nõukogu esimees (sisuliselt peaminister) 2. oktoobrist 1955 kuni 21. märtsini 1961.
Johann II (Liechtensteini vürst)

Johann II (5. oktoober 1840 – 11. veebruar 1929) oli Liechtensteini vürst 1858–1929.
Johann soosis kunsti ja teadust ning algatas maa moderniseerimise. 1861 võeti vastu Liechtensteini esimene põhiseadus ning 1921 viidi sisse parlamentaarne demokraatia alused (mehed said üldise valimisõiguse).
Johann on teadaolevatest Euroopa valitsejatest pikkuselt teise valitsusajaga (Louis XIV järel).
Petru Groza

Petru Groza (7. detsember 1884 – 7. jaanuar 1958) oli Rumeenia poliitik, Rumeenia Ministrite Nõukogu esimees (sisuliselt peaminister) 6. märtsist 1945 kuni 2. juunini 1952.
Ștei linn kandis 1958–1996 tema järgi nime Dr Petru Groza.
Needitangid

Needitangid on tõmbeneetidega neetimiseks mõeldud tangid. 
Neetimist kasutatakse seal, kus keevisliidet või ka poltliidet pole võimalik või otstarbekas kasutada. Näiteks ehituslike plekkdetailide omavahelisel liitmisel.
Dominique de Villepin

Dominique Marie François René Galouzeau de Villepin (sündinud 14. novembril 1953 Marokos Rabatis) on Prantsuse diplomaat ja poliitik.
Tema isa Xavier de Villepin oli Prantsusmaa diplomaat ja senaator, isapoolne vanaisa oli mitme ettevõtte nõukogu liige ning isapoolne vanavanaisa oli Prantsuse armee kolonel. Villepan kasvas mitmes välisriigis nagu diplomaatide lapsed ikka, rohkem Ladina-Ameerikas, mistõttu ta valdab vabalt hispaania ja inglise keelt.
De Villepin õppis Pariisi politoloogiainstituudis ning riiklikus halduskoolis, mis koolitab tipptsiviilametnikke ja kuhu on väga keeruline pääseda. Lisaks sellele on tal ülikoolidest saadud kraadid tsiviilõiguse ja prantsuse kirjanduse alal. Seejärel läbis ta ajateenistuse mereväeohvitserina lennukikandjal.
Seejärel asus ta diplomaatilisele tööle. Ta töötas 1980–1984 Aafrika asjade nõukogus, siis 1984–1989 Prantsusmaa saatkonnas Washingtonis, aastani 1987 esimese sekretärina ja pärast seda teise konsulina. 1989–1992 töötas ta Prantsusmaa saatkonnas Delhis, aastani 1990 teise konsulina ja pärast esimese konsulina. 1992–1993 oli ta välisministeeriumi Aafrika asjade peanõunik.
De Villepin oli tihedalt seotud 1994 toimunud Rwanda genotsiidiga. Tema küsitavate otsuste hulgas oli relvade eksportimine vaenupooltele hoolimata kehtestatud relvakaubanduse embargost. Ta oli tihedates suhetes hutu ametnikega, kes vastutasid genotsiidi eest. Ta oli üks Prantsuse ametnikest, kes vastutasid nende vägede ja miilitsa väljaõppe eest, mis hiljem massimõrvu sooritasid. 
Ta oli 31. maist 2005 kuni 15. maini 2007 Prantsusmaa peaminister. 2002–2004 oli ta Prantsusmaa välisminister ja 2004–2005 siseminister.
22. septembril 2009 alustati de Villepini vastu kohtuprotsessi, kus teda süüdistatakse vandenõus, millega ta püüdis mustata poliitilise rivaali Nicolas Sarkozy mainet.
De Villepin on president Sarkozy üks tähtsamaid parempoolseid oponente ja teda peeti võimalikuks kandidaadiks Prantsusmaa presidendi kohale 2012. aasta presidendivalimistel .
De Villepin on Rahvusvahelise Raoul Wallenbergi Fondi auliige.
Ta on abielus Marie-Laure de Villepiniga. Neil on kolm last: Marie (sündis 1986), Arthur ja Victoire (sündis 1989).
Nicolae Rădescu

Nicolae Rădescu (30. märts 1874 Călimănești – 16. mai 1953 New York) oli Rumeenia poliitik ja sõjaväelane, peaminister 2. detsembrist 1944 kuni 6. märtsini 1945.
Nõukogude Liidu survel lahkus ta valitsusest ja põgenes Suurbritannia Bukaresti saatkonda, kus palus asüüli. Aastal 1946 õnnestus tal põgeneda Ameerika Ühendriikidesse, kus ta koos Augustin Popa, Mihail Fărcășanu, Grigore Gafencu ja Constantin Vișoianuga moodustas Rumeenia antikommunistliku opositsiooni eksiilis.
Constantin Sănătescu

Constantin Sănătescu (14. jaanuar 1885 Craiova – 8. november 1947 Bukarest) oli Rumeenia sõjaväelane ja poliitik, peaminister 27. augustist 1944 kuni 2. detsembrini 1944.
Sănătescu teenis Rumeenia armees Esimeses ja Teises maailmasõjas, tõustes kindralmajori auastmeni. 1944. aasta augustis, pärast kuningas Mihai I riigipööret ja Rumeenia liitumist liitlaste poolega, määrati ta peaministriks. Tema valitsus lõpetas Rumeenia osalemise Teises maailmasõjas Saksamaa liitlasena ning alustas koostööd Nõukogude Liiduga.
Pärast ametist lahkumist teenis ta lühikest aega kaitsenõukogu juhina. Pärast sõda tõrjuti ta järk-järgult poliitikast kommunistliku režiimi surve tõttu.
Constantin Sănătescu suri 1947. aastal Bukarestis.
Limoncello

Limoncello (itaalia keeles [limonˈtʃɛlːo]) on algselt Lõuna-Itaalia päritolu sidruniliköör. "Limoncello" valmistamiseks kasutatakse kanget alkoholi (ka "grappa"'t); sidrunikoori ja suhkrut. Olenevalt kasutatud sidrunitest ja alkoholist võib "limoncello" maitse ja kangus varieeruda, sageli valmistatakse jooki ka kodus. 
Jooki valmistatakse peamiselt eriti Napoli lahe, Sorrentine'i poolsaare ja Amalfi ranniku ning Procida, Ischia ja Capri saarte ümbruses. Seda toodetakse ka Calabrias, Abruzzos, Basilicatas, Apuulias, Sitsiilias, Sardiinias, Liguurias, Mentonis Prantsusmaal ja Malta Gozo saarel. Põhja-Itaalias nimetatakse likööri "limoncello" asemel sageli "limoncinoks".
Liköör

Liköör on alkohoolne jook, mis sisaldab rohkesti suhkrut. Liköörid jagunevad lahjadeks (kangusega alla 25–30%) ja kangeteks (kangusega üle 25–30%). Alkoholi (olenevalt likööri sordist võib selleks olla ka brändi, konjak, "grappa" jne) ja suhkru kõrval lisatakse likööri maitsestamiseks ka puuvilja- ja marjamahla, taimeleotisi, vürtse. Nüüdisajal valmistatakse suur osa likööre tegelikult kunstlikest essentsidest. Kodusel teel saab likööre valmistada, lastes alkoholil tõmmata suhkru ja marjade või näiteks pähklite peal.
Ajalugu.
Alates 11. sajandist raviti paljudes Euroopa kloostrites haigeid originaalsete vedelikega, mida nimetati eliksiirideks. Nende hulka kuulusid ka liköörid. Mungad valmistasid neid ravimtaimedest. Mõni neist taimedest on tänini likööride põhikoostisosa. Euroopa vanimad liköörid benediktiin ja kümmel said tuntuks 16. sajandil. 
Tuntud liköörid on näiteks šartröös, "amaretto", "limoncello", kürassao, benediktiin; Eestis Vana Tallinn.
Armanjakk

Armanjakk (prantsuse "armagnac") on brändi, mis on valmistatud Prantsusmaal Armagnaci piirkonnas Püreneede mäeaheliku jalamil.
Kalvados

Kalvados on brändilaadne alkohoolne jook, mille tooraineks pole mitte viinamarjad, vaid õunad. 
Õunamahl kääritatakse kuivaks siidriks, mis seejärel destilleeritakse ja saadust laagerdatakse tammevaatides.
Jook on nimetuse saanud Calvadose piirkonna järgi Põhja-Prantsusmaal La Manche'i väina lõunarannikul.
Aed-põõsalind

Aed-põõsalind ("Sylvia borin") on tavaline ja laialt levinud linnuliik põõsalindlaste sugukonnast põõsalinnu perekonnast.
Levila.
Aed-põõsalind elutseb Euroopas, Kaukaasias ning Lääne-Siberi kesk- ja lõunaosas. Ta talvitub troopilises ja Lõuna-Aafrikas. Eestis on aed-põõsalind sage haudelind
, tema pesitsusaegset arvukust hinnatakse 600 000–900 000 paarile.
Välimus.
Aed-põõsalind meenutab väliselt ja käitumiselt samasse perekonda kuuluvat mustpea-põõsalindu, kuid on veidi suurem. Sulestik on ühetooniline: ülalt hallikaspruun oliivja varjundiga, rinna tagaosa, kõhualune ja sabaalune on valged. Isas- ja emaslindude sulestik on ühesugune. Noorlindude sulestik on samasugune, ainult tuhmim.
Aed-põõsalinnu üldpikkus on 13–14,5 cm. Ta on silmapaistmatu välimusega, hiirekarva laululind. Laul on kiire ja ühtlase tugevusega mulin. See sarnaneb mustpea-põõsalinnu lauluga, kuid on mahedam ja voolavam, ühelaadsem ja flöötivate helideta. Kutsehüüd on täksiv ""tak-tak" või "tšek"", mida erutusel kiiresti korratakse.
Elupaik.
Aed-põõsalind elutseb lehtmetsades, lehtvõsades, puisniitudel, parkides ja aedades.
Pesitsemine.
Aed-põõsalind saabub Eestisse mai keskpaiku ja lahkub augustis (üksikud septembris). Pesa ehitavad linnud noore puu otsa, põõsasse või maapinnale rohttaimestiku sisse. Pesa on kausjas, koosneb korratult kuhjatud rohukõrtest. Kurnas on 4–6 muna. Pojad väljuvad pesast umbes kahe nädala vanuselt.
Toitumine.
Aed-põõsalind toitub putukatest nagu teisedki põõsalinnud. Peamiselt sööb ta mardikaid (kärsaklasi ja poilasi) ning liblikaröövikuid, harvem kiletiivalisi (enamasti lehevaablasi ja nende vastseid), kärbseid ja lutikalisi. Suve lõpul ja sügisel sööb ta meelsasti mitmesuguseid marju ja vilju (kikkapuu, lodjapuu, paakspuu, vaarikas, mustikas jne).
Larus canus canus

Larus canus canus on kalakajaka alamliik, kes elutseb Euraasia lääneosas: Islandilt, Briti saartelt ja Skandinaavia poolsaarelt Valge mereni. Talvitub Euroopa lõunaosas, Aafrika põhjaosas ja Lähis-Idas Pärsia laheni.
Alamliigi kirjeldas Linnaeus 1758. aastal.
Järve-kalakajakas

Järve-kalakajakas ("Larus canus heinei") on kalakajaka alamliik, kes elutseb Ida-Euroopas Kanini poolsaarest ja Moskva ümbrustest kuni Leena jõeni. Talvitab Euroopa lõunaosas ning Musta mere ja Kaspia mere rannikul.
Kaalub 315–550 grammi.
Eestis pesitseb rabades.
Vandelkajakas

Vandelkajakas ("Pagophila eburnea") on väike kajaklane, oma perekonna ainus esindaja. Ta eluneb Kõrg-Arktikas Gröönimaal, Põhja-Ameerika ja Euraasia põhjaosas. Veedab suure osa aastast rüsi- ja ajujääga aladel, sügisel ta migreerub natuke lõuna poole. Eestis on ta eksikülaline.
Suuruselt on vandelkajakas naerukajakast natuke suurem. Täiskasvanud linnu sulestik on valge, noorematel lindudel valge-tumedakirju. Tema kerge ja kiire lend sarnaneb tutt-tiiru omaga.
Vandelkajaka toit on kalad ja selgrootud pisimereloomad, ka väljaheited, jääkarude ja hüljeste saagijäänused ning raiped.
Pesitseb Teravmägedel ja Franz Josephi maal. Ta on maailma üks põhjapoolsemaid linde, ei pesitse kunagi põhjapolaarjoonest lõuna pool. Vandelkajakas pesitseb nii kaljustel kui ka tasastel madalrannikutel. Lendab pesitsuspaika kohale märtsis-aprillis, aga pesitsemist alustab hiljem. Pesa on üsna suur. See on tehtud vetikatest, rohust ja samblast, õlekõrte, pilbaste ja sulgedega.
Heinrich Wilhelm Olbers

Heinrich Wilhelm Matthias Olbers (11. oktoober 1758 Arbergen – 2. märts 1840 Bremen) oli saksa astronoom, arst ja füüsik, keda tuntakse eelkõige kui kahe esimese väikeplaneedi Pallase ja Vesta avastajat.
Olbers õppis meditsiini Göttingeni ülikoolis ja töötas seejärel kogu elu arstina Bremenis. Vabal ajal tegeles ta astronoomiaga ning ehitas oma kodumajja väikese observatooriumi. Ta arendas uusi vaatlustehnikaid, sealhulgas meetodeid komeetide orbiitide arvutamiseks.
Aastal 1802 avastas ta väikeplaneedi Pallas ning 1807. aastal väikeplaneedi Vesta, mis olid tolle aja kohta suured teadussaavutused. Ta jälgis ja uuris ka mitmeid komeete ning esitas hüpoteesi, et asteroidide vöö on tekkinud ühe kunagise planeedi lagunemisel.
Olbersi nime kannavad mitmed taevakehad ja mõisted, sealhulgas Olbersi paradoks ehk fotomeetriline paradoks, mis käsitleb küsimust, miks on öine taevas tume, hoolimata Universumis leiduvate tähtede suurest hulgast.
Olbers suri 1840. aastal Bremenis, olles oma elu jooksul saavutanud tuntust nii astronoomina kui ka arsti ja teadlasena.
Lüütre org

Lüütre org on kaitsealune jõeorg Viljandimaal Mulgi vallas Sarja külas.
Kaitstava orulõigu pikkus on 550 m, laius 100 m ja pindala 8 ha. See võeti kaitse alla 21. augustil 1990 ja see on kaitse all üksikobjektina.
Lüütre org on Halliste ürgorgu lõunast suubuv lisaorg, mille põhjas voolab Lüütre oja.
Orus asub Lüütre oru paljand, kus avanevad keskdevoni Aruküla lademe liivakivid. Suurim paljand on 55 m pikk ja kuni 6 m kõrge. Paljandis on madal koobas, millest väljuvad allikad. Paljanditel on teaduslik tähtsus Aruküla lademe Tarvastu kihtide rohkete allikatega esindusliku paljandina.
Traunstein

Traunstein on linn Saksamaal Baieri liidumaal, Traunsteini kreisi keskus.
Asub Chiemseest 10 kagus Trauni jõe ääres.
Traunsteini teoloogiaseminaris on õppinud Benedictus XVI.
Straight edge

Straight edge (ka sXe või xXx) on subkultuur, mis on tihedalt seotud "hardcore punk"'i muusikaga.
Termin "straight edge" on pärit bändi Minor Threat samanimelisest laulust (sõnad on kirjutanud Ian MacKaye). 
"Straight edge"'i mõtteviisi põhiidee seisneb ei ütlemises narkootikumidele, sealhulgas tubakale ja alkoholile. Paljud "straight edger"'id on vastu ka suhtevälisele seksile ning antidepressantide, valuvaigistite ja muude selliste ravimite tarbimisele. "Straight edger"'lus on seotud ka taimetoitlusega.
X täht käeseljal on üks kõige levinumatest sXe sümbolitest, mis on pärit bändilt Teen Idles, kes esines 1980. aastal San Francisco Mabuhay Gardensi klubis. Kuna klubi juhtkond avastas tõsiasja, et kõik bändiliikmed olid alaealised alles ansambli saabumisel, otsustati kompromissina bändiliikmete kätele suured mustad X-id joonistada, et klubi töötajad neile alkoholi ei müüks.
Kolm X-i (xXx) sai "straight edge"'i sümboliks pärast seda, kui Minor Threati trummar Jeff Nelson asendas kolm tähte Washingtoni linna lipul x-idega. Paljud peavad kolme x-i ka Ian MacKaye kõlblusõpetuseks "Ei suitsule, ei alkoholile, ei seksile".
Vasjugan

Vasjugan (vene "Васюган") on Obi vasak lisajõgi Aasias. Algab Lääne-Siberi lauskmaa Vasjugani soodest. Ülemjooksul voolab valdavalt loodesse, seejärel pöördub põhja ja itta. Pikkus 1082 km.
Baieri Alpid

Baieri Alpid (saksa "Bayerische Alpen") on mäestik Euroopas, osa Alpidest. Kulgeb ida-lääne suunas. Kõrgus kuni 2962 meetrit (Zugspitze).
Pelagie saared

Pelagie saared (sitsiilia "Ìsuli Pilaggî"; itaalia "Isole Pelagie") on Itaaliale kuuluv saarestik Vahemeres, mis halduselt kuuluvad Agrigento provintsi.
Saarestiku suurimad saared on Lampedusa ja Linosa. Kolmas saar on Lampione. Nende kogupindala on 25,5 km².
2019. aasta alguse seisuga elas saartel 6556 inimest.
Fashioncore

Fashioncore (ka fashionXcore) on halvustava alatooniga väljend, mida kasutatakse üpris erinevaid stiile viljelevate bändide kohta. Kõige suuremal määral, aga siiski "post-hardcore"'i ja "metalcore"'i bändide ja üksikute bändiliikmete kohta, kes riietuvad väga moekalt. Kuigi moevoole, mida võidakse "fashioncore"'iks nimetada, on väga erinevaid, on põhilised tunnused välimuses, mida "fashioncore"'iks nimetatakse, poolt nägu varjav tukk ja triibutatud juuksed ning meeste puhul naiste teksade kandmine. 
Segaduse tõttu emomoe ümber seostatakse "fashioncore"'i tihtipeale ka emoga. 
Bändid, mida kõige tihedamini "fashioncore"'i viljelevana nimetatakse, on Atreyu, From First to Last, Avenged Sevenfold, Aiden, Bring Me The Horizon ja Eighteen Visions.
"Music! Not Haircuts!".
Music! Not haircuts! (eesti keeles: "muusikat! mitte soenguid!") on "hardcore"'i austajate seas levinud üleskutse, millega protestitakse bändide vastu, kes püüavad fänkonda koguda ja pilku püüda oma riietusstiiliga, ning ühtlasi ka fännide vastu, kes järgivad sama stiili.
Tänapäeva "hardcore"-skeenet pilav bänd The Mighty Moshin Emo Rangers on teinud loo "Go Fashioncore", mille sõnad on järgmised:
"Attention teenagers!"&lt;br&gt;
"The world is under attack!"&lt;br&gt;
"There are the emo rangers?"&lt;br&gt;
"Go fashioncore!"&lt;br&gt;
"A purple ranger from the fashion store!"&lt;br&gt;
"Go fashioncore!"&lt;br&gt;
"She drinks, she smokes, she breaks the law!"&lt;br&gt;
"Shes the trendiest kid on the scene!"&lt;br&gt;
"Check out my blog!"&lt;br&gt;
"And comment my pics!"&lt;br&gt;
"Tonite shes at the gig, but no one knows..."&lt;br&gt;
"(I love what you've done with your hair!)"&lt;br&gt;
"...She is an emo ranger!"&lt;br&gt;
Laulusõnadest võib välja lugeda ka viite MySpace'ile, mida peetakse tihtipeale "hardcore"'i moega kaasaminejate interneti kogunemispaigaks. Lisaks sellele viitab laul ka suitsetamisele ja joomisele, mille vastu oli "hardocore" pungiga tihedalt seotud straight edgerlus.
Volga (auto)

Volga oli Venemaal Nižni Novgorodis toodetud keskklassi GAZ-sõiduautode mark.
Sõiduautol Volga GAZ M-21 on 70 hj mootor. Bensiinikulu 100 km kohta on 9 liitrit. Maksimaalne sõidukiirus on 130 km/h.
Volga mudelid: 
Kuigi GAZ arendab viimase Volga GAZ-3111 "vaimset järeltulijat", neljarattaveolist GAZ-3115, teatas GAZ-i omanikettevõte RusPromAvto detsembris 2005, et Volga sõiduautode tootmine lõpetatakse paari lähema aasta jooksul. Selle asemel keskendutakse kasumlikumale veoki- ja bussitootmisele.
Sel ajal, kui see avaldus tehti, esitles GAZ parajasti uut mudelit GAZ-31105. Kuid 2006. aasta suvel teatas GAZ, et seda mudelit ei hakata veel tootma, sest selle retrostiilis salongi interjöör ja tehnika vajavad täiendavaid investeeringuid. 2006. aasta lõpul kirjutas GAZ alla lepingu DaimlerChrysleriga ning pärast seda teatas GAZ, et uus auto ei kannagi Volga kaubamärki.
Miron Cristea

Miron Cristea (20. juuli 1868 Toplița – 6. märts 1939 Cannes) oli Rumeenia õigeusu vaimulik ja poliitik. Ta oli Rumeenia Õigeusu Kiriku esimene patriarh alates 1925. aastast ning peaminister ajavahemikus 11. veebruarist 1938 kuni 6. märtsini 1939.
Enne patriarhiks saamist teenis Cristea piiskopina Transilvaanias ja aitas kaasa Rumeenia kirikliku ja rahvusliku identiteedi tugevdamisele pärast Esimest maailmasõda ja Suur-Rumeenia kujunemist. Tema ametiajal tugevnes õigeusu kiriku roll Rumeenia ühiskondlikus ja poliitilises elus.
Peaministrina juhtis ta autoritaarset valitsust kuningas Carol II ajal, mil keelustati poliitilised parteid ning rakendati mitmeid repressiivseid meetmeid, sealhulgas rahvusvähemuste vastu.
Miron Cristea suri ametis olles 1939. aastal Cannes'is.
Octavian Goga

Octavian Goga (1. aprill 1881 – 7. mai 1938) oli Rumeenia luuletaja, näitekirjanik ja poliitik, peaminister 27. detsembrist 1937 kuni 11. veebruarini 1938.
Ion Duca

 Ion G. Duca (1879 – 30. detsember 1933) oli Rumeenia poliitik, peaminister 14. novembrist 1933 kuni 29. detsembrini 1933.
Roslavl

Roslavl on linn Venemaal Smolenski oblastis, Roslavli rajooni keskus. Asub Ostjori vasakul kaldal.
Linn on asutatud 1137 Smolenski vürsti Rostislavi poolt, linnaõigused sai 1755. aastal.
Roslavl on maanteede ja raudteede sõlmpunkt.
Alexandru Vaida-Voevod

Alexandru Vaida-Voevod või Vaida-Voievod (27. veebruar 1872 Olpret, praegune Bobâlna – 19. märts 1950 Sibiu) oli Rumeenia poliitik; peaminister 9. detsembrist 1919 kuni 19. märtsini 1920; 6. juunist 1932 kuni 19. oktoobrini 1932 ja 14. jaanuarist 1933 kuni 14. novembrini 1933.
Jootraha

Jootraha on raha, mida makstakse eeskujuliku teeninduse eest.
Jootraha maksmine erineb riigiti. USAs on jootraha kujunenud kohustuslikuks tavaks, samas kui Jaapanis on jootraha maksmine võõras. mõndades Euroopa maades arvestatakse jootraha juba eelnevalt hinna sisse (10-15% arvest).
Albert Uustulnd

Albert Uustulnd (6. november 1925 Saaremaa, Pihtla vald, Suure-Rootsi küla, Ula talu – 9. august 1997 Kuressaare) oli eesti kirjanik ja laulukirjutaja.
Uustulnd õppis aastail 1933–1939 Vätta Algkoolis ja 1940–1943 Kuressaare Keskkoolis.
1943. aastal mobiliseeriti ta Saksa armeesse, kust põgenes 1944. Järgnes Nõukogude sõjavangilaager. 
1948 lõpetas Albert Uustulnd Kuressaare Keskkooli ja 1954 Tallinna Polütehnilise Instituudi majandusteaduskonna ökonomistina.
1951–1952 töötas Uustulnd "Saare Kaluri" kolhoosis kalurina, 1953–1958 oli ta kalakombinaadis ehitustööde juhataja. 
Aastast 1959 oli ta Kingissepa kaubalao juhataja ja 1963–1976 koondise Auto Kingissepa autokolonni juhataja.
1977 sai temast "Saare Kaluri" turustussektori juhataja.
Lisaks kirjanikutööle oli Uustulnd ka mereteemaliste laulude looja. 
Maetud Kudjape kalmistule. 
Isiklikku.
Albert Uustulndi laevakaptenist poeg Lembit Uustulnd on tuntud ka kirjanikuna, teine poeg Meelis Uustulnd kirjutab luulet ja näidendeid. Filmi- ja laululooja on ka pojapoeg Priit Uustulnd.
Täname suitsetamast!

"Täname suitsetamast" (originaalpealkiri "Thank You for Smoking") on Kuldgloobusele nomineeritud 2006. aasta USA satiirikomöödia, mille on lavastanud Jason Reitman.
Film põhineb samanimelisel Christopher Buckley romaanil.
T.A.T.u.

t.A.T.u. (vene keeles Тату) oli Venemaa popduett, kuhu kuulusid Lena Katina ja Julja Volkova.
Dueti asutas Moskvas 1999. aastal Ivan Šapovalov. t.A.T.u. on kõige edukam Venemaa popansambel, kellel leidub fänne kogu maailmas. Nende debüütalbum "200 по встречной" ("200 po vstretšnoi") oli esimene Venemaa album, mis saavutas rahvusvaheliselt esikoha. t.A.T.u. esimese ingliskeelse albumi "200 km/h in the Wrong Lane" avaldamisel sai neist esimene ansambel, kes pälvis IFPI Platinum Europe Awardi sama albumi eest kahes keeles.
2003. aasta Eurovisiooni lauluvõistlusel Riias esindas t.A.T.u. Venemaad lauluga "Ne Ver', Ne Boysia". Finaalkontserdil saadi 164 punktiga kolmas koht.
Dreamgirls (film)

"Dreamgirls" on 2006. aasta Ameerika Ühendriikide muusikaline draamafilm, mis põhineb samanimelisel Broadway menulavastusel ja mille aluseks on ansambli The Supremes edulugu. 
Film võitis 2007. aastal kolm Kuldgloobust, seejuures parima muusika- või komöödiafilmi Kuldgloobuse. Lisaks pärjati film kahe Oscariga.
Kuninganna (film)

"Kuninganna" (originaalpealkiri "The Queen") on Oscariga pärjatud 2006. aasta Suurbritannia mängufilm (draama), mille on lavastanud Stephen Frears. 
Film näitab kuninganna Elizabeth II (Helen Mirren) ja Suurbritannia peaministri Tony Blairi (Michael Sheen) omavahelist suhtlust Walesi printsessi Diana surma järel.
Seitse aastat Tiibetis

"Seitse aastat Tiibetis" ("Sieben Jahre in Tibet") on Heinrich Harreri 1953 ilmunud autobiograafiline raamat. 
Eesti keeles ilmus see aastal 2000 kirjastuse Kupar väljaandel Marju Riisikambi tõlkes (ISBN 9985-61-208-6 ).
Jean-Jacques Annaud on teinud selle põhjal filmi "Seitse aastat Tiibetis".
Rong

Raudteerong on enamasti paljudest üksteise järele haagitud reisi-, platvorm- ja kaubavagunitest ning ühest või mitmest vedurist koosnev raudtee veerem. Veduri asemel võib rongi vedada ka mootorvagun.
Timeless Miracle

Timeless Miracle on 2001. aastal asutatud Rootsi "power metal"'i bänd. 
Timeless Miracle andis esimese täispika albumi välja 2005. aastal plaadifirma Massacre Records kaudu. 
Timeless Miracle'i asutanud Mikael Holsti ja Fredrik Nilssoni ansamblitegemise ajalugu ulatub 1995. aasta lõppu, kuid nad asutasid koos trummar Kim Widforsiga ansambli Trapped. Kolmikuna tegid nad mitu esinemist, kuid läksid laiali, kui Kim Widfors välismaale kolis. 2001. aastal moodustasid Mikael Holst ja Fredrik Nilsson kahekesi Timeless Miracle'i. 
2003. aasta talvel salvestasid nad kahekesi trummimasina abil oma kodustuudios kuueloolise demo. Kaks nädalat pärast selle valmimist pakkus üks väike Euroopa plaadifirma neile lepingut. Otsides sobivat kohta salvestamiseks, võttis Timeless Miracle ühendust Rootsi produtsendifirmaga RoastingHouse, kes omakorda pakkus bändile lepingut, mille Timeless Miracle vastu võttis.
2004. aastal algas debüütalbumi "Into the Enchanted Chamber" tootmine. Selleks ajaks olid bändiga liitunud nii Mikael Holsti ja Fredrik Nilssoni kauaaegne sõber kitarrist Sten Möller kui ka trummar Jaime Salazar. Plaadi tootmises osalesid muuhulgas Anders Theander ja Pontus Lindmark. Albumi kujundas Mattias Norén.
Into the Enchanted Chamber

"Into the Enchanted Chamber" on esimene "power metal"'i bändi Timeless Miracle täispikk album. See anti välja 2005. aasta juunis Massacre Recordsi ja Marquee/Avaloni poolt.
Twilight Guardians

Twilight Guardians on Soome "power metal"'i ansambel, mis sai alguse 1996. aastal. Bändi stiili võib pidada ka neoklassikaliseks "metal"'iks või progressiivseks "metal"'iks. Twilight Guardians lõpetas tegevuse 2008. aastal.
Threshold

"Threshold" on ansambli HammerFall 6. stuudioalbum, mis anti välja Euroopas 18. oktoobril 2006 ja Ameerika Ühendriikides 31. oktoobril 2006. 
Selle albumiga jõudis HammerFall Rootsi edetabelis esikohale. See on ansambli esimene esikohaalbum pärast nende "Renegade'i" 2000. aastal. Albumi produtseeris Charlie Bauerfiend ja andis välja Nuclear Blast.
Olga Zavjalova

Olga Viktorovna Zavjalova ['olga v'iktorovna zavj'aalova] (Ольга Викторовна Завьялова; sündinud 24. augustil 1972 Leningradis) on Venemaa endine murdmaasuusataja.
Saavutused.
Maailma karikasarjas.
Olga Zavjalova osales 199 maailma karikasarja etapil ja jõudis poodiumile 15 korral, millest ühel korral kõige kõrgemale astmele.
Hüpohondria

Hüpohondria on vaimne häire, mille all kannatavad inimesed ilmutavad ülemäärast ja põhjendamatut muret oma tervisliku seisundi pärast. Hüpohondria all kannatav inimene ehk hüpohondrik on enamasti veendunud, et ta põeb mõnda rasket või eluohtlikku haigust, ning tema mure või hirm püsib ka pärast seda, kui arst on ta terveks tunnistanud. 
Hüpohondriale on iseloomulik oma tervisliku seisundi teravdatud jälgimine ja ka kõige väiksemate kehaliste vaevuste seostamine raskete haigustega. Hüpohondrikud üritavad ise ennast diagnoosida ja leida arstidelt oma diagnoosile kinnitust. Kuna arstid tunnistavad hüpohondriku enamasti terveks, süveneb temas usaldamatus arstide vastu. Mõni hüpohondrik räägib oma tervislikust seisundist pidevalt ja otsib oma hirmudele kinnitust üha uutelt arstidelt, aga ka sugulastelt ja sõpradelt, tänapäeval internetist. Teised hüpohondrikud kannatavad oma hirme sisemiselt ega avalda neid oma lähikondlastele.
Hüpohondriat põhjustavad kõige sagedamini obsessiiv-kompulsiivsed häired ja depressioon, kuid selle võib esile kutsuda ka stress. 
Hüpohondria ise liigitatakse somatoformsete häirete hulka (kood F45.2). Lääneriikides läbi viidud uuringute põhjal kannatab selle all 1–5 protsenti elanikkonnast.
Hüpohondriat on kajastatud ka kirjandusteostes. Eesti kirjanduses on hüpohondrik keskseks tegelaseks Juhan Smuuli näidendis "Polkovniku lesk". Maailmakirjanduses on tuntud hüpohondriline episood minategelasega inglise kirjaniku Jerome K. Jerome'i teosest "Kolm meest paadis (koerast rääkimata)". Ilukirjanduslike kajastuste puhul tuleb tähele panna, et need ei anna objektiivset pilti sellest, kui raske ja kurnav haigus hüpohondria võib tegelikult olla.
Rõngas

Rõngas on geomeetriline kujund, mille moodustavad kaks samal tasandil asuvat kontsentrilist (ühise keskpunktiga) ringjoont. Rõngas sisaldab kõiki punkte, mis asuvad kas ükskõik kummal ringjoonel või suurema ringjoone sees, kuid mitte väiksema ringjoone sees.
Barbu Știrbey

Barbu Știrbey (4. november 1872 Buftea – 24. märts 1946 Bukarest) oli Rumeenia poliitik ja riigitegelane. Ta kuulus mõjukasse Știrbey aadliperekonda ning oli seotud Rumeenia kuningliku õukonnaga. Știrbey oli kuninganna Maria lähedane nõunik ja mõjutas oluliselt riigi poliitikat 1920. aastatel.
Barbu Știrbey oli peaminister 4. juunist 1927 kuni 21. juunini 1927. Tema lühike ametiaeg jäi regentnõukogu perioodi, mil troonil oli noor kuningas Mihai I. Hiljem osales ta diplomaatilistes ülesannetes ja oli seotud katsetega leida Rumeeniale sobiv poliitiline suund teise maailmasõja ajal.
Alexandru Averescu

Alexandru Averescu (3. aprill 1859 – 2. oktoober 1938) oli Rumeenia poliitik; peaminister 9. veebruarist 1918 kuni 15. märtsini 1918; 19. märtsist 1920 kuni 18. detsembrini 1921 ja 30. märtsist 1926 kuni 4. juunini 1927.
Ühikring

Ühikringiks nimetatakse matemaatikas ringi, mille raadius on 1. Olenevalt sellest, kas ringi mõeldakse kinnise või lahtisena, võidakse ühikringi all mõista kinnist ühikringi või lahtist ühikringi. 
Kitsamas mõttes mõeldakse ühikringi all ühikringi, mille keskpunkt on koordinaatide alguspunkt. Seda saab kirjeldada võrratusega "x"² + "y"² ≤ 1 (kinnine ühikring) või "x"² + "y"² &lt; 1 (lahtine ühikring). 
Ühikringi pindala arvväärtus on formula_1.
Diameeter

Diameetriks ehk läbimõõduks nimetatakse niisugust sirglõiku, mis ühendab kaht ringjoone (või kera pinna) punkti ja läbib ringi (või kera) keskpunkti, samuti sellise sirglõigu pikkust. Diameeter on raadiusest 2 korda pikem.
GAZ

GAZ ehk Gorki nimeline autotehas (venekeelsest lühendist ГАЗ – "Горьковский автомобильный завод - Gorkovski avtomobilnõi zavod") on Venemaa autotehas Nižni Novgorodis (varasema nimega Gorki) ja Arzamassis, algse nimega NAZ.
Tehast hakati ehitama siis, kui 1929. aastal sõlmiti leping Ford Motor Companyga, et alustada sõiduautode ja kergveoautode tootmist (viimane algas 1932).
Aastatel 1935–1957 oli tehase nimi Molotovi-nimeline tehas ja selle lühend ZIM (ЗИМ) (venekeelsest nimest "Завод имени Молотова - Zavod imeni Molotova"). Sellest pärines ka autode markeeringus M-täht.
Sõjatoodang.
Tehas tootis ka Nõukogude ajal *kõrvalsaadusena" militaartehnikat: 1930. aastatel kergetanke T-27 ja väikseid ujuvtanke T-37А. Teise maailmasõja ajal toodeti kergetanke T-60 ning selle modifikatsioone GAZ-70/T-70 ("ГАЗ-70/Т-70") ja T-70M, samuti iseliikuvaid suurtükke SU-76 ("СУ-76") ja SU-76M ("СУ-76М").
Ovulatsioon

Ovulatsioon ehk munairre (ladina "ovulatio") on küpsenud munasarjanääpsu ümbritseva folliikulikesta ("theca folliculi") puhkemine (rebenemine) ja follikulaarvedeliku valla pääsemine. Koos follikulaarvedelikuga ("liquor folliculi") liigub munasarjast irdunud munarakk munajuhade kaudu emakasse. Ovulatsiooni kaugem eesmärk on luua naise kehas sobiv eeldus uue võimaliku viljastatud munaraku arengule, uue elava hulkrakse organismi tekkeks ja arenguks, ontogeneesiks. Laiemas kontekstis on see üks eluliselt tähtis osa isendi ja ka liigi geenide edasipärandumise keerukast protsessist.
Ovulatsiooni füsioloogia ja sagedus võivad erineda nii liigiti kui ka indiviiditi. Ovulatsioon hakkab umbes 11–14 aasta vanustel tütarlastel ja munarakkude valmimine lõpeb umbes 50–55-aastastel naistel. Munarakkude perioodiline valmimine kordub umbes iga 28 päeva järel. Selle tagab aju ja munasarjade omavaheline koostöö.
Ovulatsioon allub ajuripatsi poolt nõristavate hormoonide toimele, mis reguleerivad nii organismi vee ja temperatuuri homöostaasi ja vererõhku, kui ka kilpnäärmete, kasvu, suguelundite, raseduse ning sünnituse ja piimanäärmete, aga ka valuretseptorite tööd.
Ovulatsioon on koduloomadel innaajaga seotud, kas spontaanne või provotseeritud protsess, mil lõhkeb lõpliku küpsuse saavutanud põisfolliikul ja vabaneb viljastumiseks küps munarakk.
Ovulatsiooniga on vahetus seoses menstruatsioon. Regulaarse ja normaalse menstruaaltsükliga naistel (ka suguküpsetel tütarlastel) toimub ovulatsioon kaks nädalat enne järgmist menstruaalverejooksu.
Emakasse liikunud munaraku asemel areneb järelejäänud munasarjafolliikuli rakkudest kollaskeha ("corpus luteum"). Naise rasestudes püsib kollaskeha kuni sünnituseni, mitterasestumise korral aga hääbub.
Interfaas

Interfaas on päristuumse raku kahe jagunemise (mitoosi või meioosi) vahele jääv eluperiood.
Tütarrakk

Tütarrakk on üks rakujagunemisel moodustunud uutest rakkudest. 
Mitootilisel jagunemisel tekib kaks tütarrakku, mis on eellasrakuga sarnased: replitseeritud kromosoomid jagunevad tütarrakkude vahel võrdselt.
Meiootilisel jagunemisel tekib neli tütarrakku, mille geneetiline materjal erineb üksteisest.
Dominaat

Dominaat (ladina k. "dominus" - isand) oli printsipaadile järgnenud Hilise keisririigi periood Vana-Rooma ajaloos, algas Diocletianuse (284–305) valitsusajal ning kestis Lääne-Rooma riigi lagunemiseni 476. aastal. Kui printsipaati on peetud "liberaalseks monarhiaks", siis dominaadi perioodi on peetud absoluutseks monarhiaks. Nimetus tuleneb sõnast "dominus" (tõlkes 'isand'), millega traditsiooniliselt kõnetasid orjad oma isandat. Dominaadi tähenduses kasutatakse ka mõistet "hilisantiik". 
Kujunemine.
Kui keiser Augustuse ajal muutus riik sõjaväeliseks diktatuuriks, siis keiser üritas näidata, et on vaid esimene ja tähtsaim riigiametnik. Herbert George Wellsi arvates kadusid Rooma Aurelianuse ja Diocletianuse ajal Rooma vabariikluse jäänused. Keiser hakkas kandma tiitleid isand ("dominus") või isand ja jumal ("dominus et deus").
E67

Euroopa tee E67, Tallinnast Varssavini tuntud ka kui Via Baltica, on tee, mis kulgeb põhjast lõunasse (Helsingist Prahasse) läbi Soome, Eesti, Läti, Leedu, Poola ja Tšehhi. 
Esimene osa Helsingi ja Tallinna vahel on laevatee.
Eestis asuv osa on Tallinna–Pärnu–Ikla maantee.
Tee pikkus on 1505 km: Helsingi 0 ... Tallinn 79 – Ikla 271 – Riia 365 – Panevėžys 494 – Kaunas 595 – Varssavi 943 – Piotrków Trybunalski 1071 – Wrocław 1260 – Kłodzko 1335 – Náchod 1371 – Hradec Králové 1405 – Praha 1505.
Gheorghe Cantacuzino

Gheorghe Grigore Cantacuzino (22. september 1833 – 22. märts 1913) oli Rumeenia poliitik, peaminister 23. aprillist 1899 kuni 19. juulini 1900 ja 4. jaanuarist 1906 kuni 24. märtsini 1907.
Petre S. Aurelian

Petre Sebeșanu Aurelian (13. detsember 1833 – 24. jaanuar 1909) oli Rumeenia poliitik, peaminister 2. detsembrist 1896 kuni 12. aprillini 1897.
Fluoriit

Fluoriit on mineraal.
Fluoriit esineb peamiselt sulfiidse mineralisatsiooniga hüdrotermaalse tekkega lõhetäidetes. Samuti võib fluoriiti leiduda aktsessoorse mineraalina tardkivimeis, peamiselt graniidis, süeniidis ja pegmatiidis. Fluoriit võib esineda ka karbonaatseis settekivimeis lõhetäitena ning harva ka tsementeeriva mineraalina purdsetteis.
Iguaçu joad

Iguaçu joad on jugade kompleks Argentina (80%) ja Brasiilia (20%) piiril. 
See on 2,7 kilomeetri pikkune, 82 m kõrge ning koosneb 270 joast. Juga jaotatakse Iguazú rahvuspargi (Argentina) ja Iguaçu rahvuspargi (Brasiilia) vahel. Iguaçu juga on oluline turismiobjekt. Ligi pääseb nii jalgsi, autoga kui ka paadiga.
Võilaid

Võilaid ("Woielaid") on endine saar Liivi lahes Muhust kagus. Laid on 2015. aasta seisuga liitunud maakerke tulemusena Muhu saarega.
Ala kõrgus on kuni 3,6 meetrit üle merepinna. Võilaid on nime saanud Muhu vallas asuva Võiküla järgi.
Oscar Dronjak

Oscar Fredrick Dronjak (sündinud 20. jaanuaril 1972 Mölndalis Rootsis) on "heavy metal"'i ansambli HammerFall kitarrist. Ta on ansambli praegustest liikmetest ainus, kes mängis ka ansambli algkoosseisus.
Nagu ka paljudel teistel rootslastel, oli Dronjaki esimene pill akordion. Seejärel mängis ta paar aastat trombooni. 14-aastaselt hakkas ta kitarri mängima. Varsti moodustas ta oma esimese ansambli – The Hippie Killersi. 
Aastal 1989 asutas ta "death metal"'i ansambli Desecrator, mille nimeks sai hiljem Ceremonial Oath. Dronjak lahkus ansamblist vahetult enne selle esimese albumi ilmumist. 
Mängides põhikohaga ansamblis Ceremonial Oath, asutas ta HammerFalli. Algul oli HammerFall talle kõrvalprojekt, kus ta harjutas koos oma sõpradega omatehtud laule, millest üks oli "Steel Meets Steel". Varsti aga salvestasid nad oma esimese albumi, mille nimeks sai "Glory to the Brave".
Oscar kasutab Washburni kitarre. 
Ta on olnud ka In Flames'i albumi "Subterranean" loo "Stand Ablaze" tugivokalist.
Ceremonial Oath

Ceremonial Oath oli Rootsi meloodilise "death metal"'i ansambel, mille asutas Desecratori nime all 1989. aastal kitarrist Oscar Dronjak (hiljem HammerFallis). Hoolimata lühikesest tegevusajast omas ansambel tähtsust, viies kokku muusikud, kes hiljem moodustasid mõjuka meloodilise "death metal"'i ansambli In Flames.
Nende esimene demo salvestati 1989. aastal ja teine 1990. aastal, kui ansambel muutis oma nimeks Ceremonial Oath. Kokku andsid nad välja 2 demo, 1 EP ja 2 albumit.
Jesper Strömblad

Clas Håkan Jesper Strömblad (sündinud 28. novembril 1972 Göteborgis) on eeskätt tuntud kui Rootsi meloodilise death metali ansambli In Flames endine kitarrist (1993–2010). Ta on üks ansambli asutajaid. Ta on kirjutanud põhimeloodiad enamikule In Flamesi lugudele, kuid on jätnud enamiku soolodest huvipuuduse tõttu oma kaaslasele Björn Gelottele. 
Strömblad hakkas viieaastaselt õppima viiulit, mida ta mängis 12-aastaseni, kuni kuulis esimest korda Iron Maidenist, misjärel hakkas elektrikitarri õppima. Tema isa, vanaisa ja vanavanaisa olid kõik Rootsi rahvalauljad.
2006. aasta oktoobris võttis Strömblad In Flamesist puhkuse. Teda asendas ansamblis tema lähedane sõber ja varemgi ansambli turneedel kaasa teinud kitarrist Niklas Engelin.
Projektid lisaks In Flamesile.
Jesper on teadaolevalt mitme ansambli ja kõrvalprojekti algataja. Ta on ansambli Dimension Zero bassist. Samuti on ta ühe teise kõrvalprojekti All Ends liige, millele tema ja tema In Flames kaasliige Björn Gelotte mõlemad kirjutavad muusikat. Kumbki nendest ei plaani mängida kõrvalprojektis, kuna In Flames nõuab liiga palju aega. Kuid sellegipoolest aitavad nad ansamblil lugusid kirjutada.
Varem.
Strömblad on varem mänginud mitmes ansamblis, sealhulgas Ceremonial Oath (bass), HammerFall (trummid), Sinergy ja Poltergeist.
Külalisesinemised.
Annihilatori albumil "Metal" mängib Jesper loos "Haunted" külalisena soolot. Album tuli välja 2007. aasta aprillis. 
Varustus.
Jesper kasutab ESP Guitar Company kitarre ja tema lemmik on ESP EX seeria. ESP toetas teda kuni Reroute to Remain salvestuseni, millal ta vahetas koos oma ansamblikaaslase Björn Gelottega Gibsoni kitarridele. Björn kasutab siiani Gibsoni kitarre, kui Jesper vahetas tagasi ESP kitarridele. Ta kasutas ainult Gibsoni Voodoo-mudelit, ning nendest ainult Flying V ja Explorer versiooni.
Mõlemad In Flames kitarristid kasutavad Peavey 5150 võimendit, kui nad on alustanud ka 6505-seeria kasutamist. Ainuke vahe on nendel välimuses.
Jesper kasutab Line 6 POD XT Pro-d oma puhaste kõlade jaoks, täpselt nagu Björn.
Jesper usub, et üks ajaloo paremaid kitarre on Fender Stratocaster, kuid ta pole kunagi laval seda mänginud, sest ta eelistab metali mängimiseks Explorerit.
Entwine

Entwine on Soome päritolu "gothic metal"'i ansambel.
Ajalugu.
Entwine panid algselt "death metal"'i ansamblina kokku 1995. aastal kitarrist ja laulja Tom Mikkola, trummar Aki Hanntu ja bassist Taipale. 1997. aastal otsustasid nad Entwine muusikalise stiili muuta ümber "gothic metal"'ile. Varsti pärast seda lisati ansambli koosseisu rütmikitarrist ja laulja Panu Willman. Selle aasta detsembris salvestas Entwine oma esimese demo, "Divine Infinity". 1998. aasta veebruaris liitus ansambliga naislaulja ja süntesaatorimängija Riitta Heikkonen.
Entwine debüütalbum "Treasures Within Hearts" tuli välja 1999. aasta septembris. 2000. aasta aprillis lahkusid ansamblist nii Willman kui ka Taipale. Viimane asendati Joni Miettineniga. Vokalist Mika Taurinen lisati koosseisu järgmisel kuul.
Ansambli järgmine album "Gone" ilmus 2001. aasta aprillis. See sai saksa muusikaajakirja Hammer auhinna "Album of the Month" ja laul "New Dawn" jõudis Soome singlite nimekirjas esikümnesse.
Jaani Kähkönen liitus ansambliga "live session"'il kitarristina 2001. aasta lõpus, kuid liitus peatselt Entwine koosseisuga. 2002. aasta algul salvestas ansambel kolmanda albumi "Time of Despair", mille produtseeris Anssi Kippo. Seejärel läks Entwine ansamblitega Theatre of Tragedy ja Ram-Zet Euroopasse turneele.
2003. aastal salvestas Entwine neljanda albumi "deEversity", mis saabus poelettidele 2004. aasta märtsis. Albumid näitasid kõlalist arengut, jättes maha ansambli gooti päritolu ja liikudes raskema stiili poole.
Entwine andis 2005. aasta augustis välja EP "Sliver", mis sisaldab viis lugu.
2006. aasta augustis ilmus Entwine viies album "Fatal Desgn" ja bänd läks Saksa "gothic rock"'i bändiga Zeraphine turneele.
8. detsembril 2006 teatas süntesaatorimängija Riita Heikkonen isiklikel põhjustel ansamblist lahkumisest. Asendust pole planeeritud. Zeraphine.Blabbermouth
Silvia Jõgever

Silvia Jõgever (aastani 1943 Silvia Jõks; 4. november 1924 Tartumaa – 11. jaanuar 2005 Tartu) oli eesti kunstnik ja kunstiõpetaja. 
Elulugu.
Silvia Jõgever sündis mõisavalitseja peres Tartumaal. 1942. aastal asus ta õppima Kõrgemate Kujutavkunstide Kursustele Tartus, mis 1943. aasta septembris nimetati taas Kõrgemaks Kunstikooliks Pallas. 1945. aastal lõpetas ta Tartu 5. Keskkooli ja jätkas kunstiõpinguid Tartu Riiklikus Kunstiinstituudis, selle likvideerimisel 1951. aastal Eesti NSV Riikliku Kunstiinstituudi Tartu osakonnas, mille lõpetas 1952. aastal. 
Jõgever töötas 1958. aastast Tartu 8. Keskkoolis kunstiõpetajana. Aastatel 1962–1979 oli ta kunstiõpetaja Tartu Lastekunstikoolis.
Ta kuulus 1960. aasta kunstirühmitisse; oli Eesti NSV Kunstnike Liidu (1977) ja Kunstiühingu Pallas liige (2000).
Looming.
Silvia Jõgever on loonud maastikupilte, akte ja figuurikompositsioone. Esialgu maalis ta Pallase maalilises laadis, eriti maastikes ja aktides. 1960. aastast tegi ka väikesemõõtmelisi abstraktseid maale ja lakoonilisi kollaaže. 
Tema esimene isikunäitus toimus 1962. aastal Tartu Kirjanduse Majas.
Joyce Hatto

Joyce Hatto (5. september 1928 – 30. juuni 2006) oli Briti pianist ja klaveriõpetaja.
1980. aasta Eesti meeste meistrivõistlused rahvusvahelises kabes

Eesti meeste 25. meistrivõistlused rahvusvahelises kabes (1980)
Eesti 25. meistrivõistlused rahvusvahelises kabes peeti Kärdlas 3.–15. juunini 1980.
Viktor An

Viktor Ahn (korea An Hyeonsu, An Hyŏnsu või Ahn Hyun-soo; 안현수; 安賢洙; vene keeles Виктор Ан; sündinud 23. novembril 1985 Seoulis) on Lõuna-Korea päritolu Venemaa lühiraja kiiruisutaja.
Georg Friedrich

Georg Friedrich (Georg Friedrich Ferdinand Prinz von Preußen, sündinud 10. juunil 1976 Bremenis) on Preisi kuningliku perekonna pea alates 26. septembrist 1994.
Ta on Briti troonipärimisjärjekorras 149. kohal.
Johan Sigfrid Sirén

Johan Sigfrid Sirén (27. mai 1889 Ylihärmä – 5. märts 1961 Helsingi) oli soome arhitekt.
Tema tuntuim töö on Eduskunna hoone Helsingis. Sirén on ka Helsingi Vanas kirikupargis asuva Vabadussõjas langenud Soome vabatahtlike monumendi autor koos skulptor Into Saxeliniga,
Ka tema poeg Heikki Siren oli arhitekt.
Sirén on maetud Helsingi Hietaniemi kalmistule.
Krüptoloogia

Krüptoloogia on salakirjadega tegelev teadus, mis hõlmab krüptograafiat, krüptoloogilist analüüsi (s.o tundmatute krüptogrammide dešifreerimist ilma šifrivõtmeta ehk šifrimurdmist) ja muud tegevust salakirjadega.
Krüptoloogiast kui teadusest saab rääkida alles alates sellest ajast, kui hakkasid ilmuma uurimused selle teadusala kohta. Krüptoloogia ja krüptograafia sünniaastaarvu ei ole võimalik anda, kuid mõnede krüptoloogide arvates on selle teaduse sünnimaaks Vana-Egiptus.
Hiệp Hoà

Hiệp Hoà (ka Nguyễn Phúc Hồng Dật; 1. november 1847 – 30. november 1883) oli Annami keiser 23. juulist kuni 29. novembrini 1883.
Ta oli kuues keiser Nguyễni dünastiast. Ta oli keiser Tự Đứci noorem vend ja adopteeritud poeg. Ta sai keisriks pärast seda, kui tema vennapoeg Dục Đức kolmepäevase valitsusaja järel troonilt tagandati.
25. augustil 1883 kirjutas ta alla leppele, mis muutis Vietnami Prantsusmaa protektoraadiks, kaotades nii iseseisvuse. Selle tõttu sunniti ta võimust loobuma ja enesetappu tegema. Pärast seda tõsteti troonile tema viieteistaastane vennapoeg Kiến Phúc.
Tự Đức

Tự Đức (sünnipärane täisnimi Nguyễn Phúc Hồng Nhậm; 22. september 1829 – 19. juuli 1883) oli Annami keiser alates 4. novembrist 1847 kuni surmani.
Ta oli neljas keiser Nguyễni dünastiast. Eelmine keiser oli tema isa Thiệu Trị, kes oli määranud troonipärijaks just Tự Đứci, mitte vanema poja Hồng Bảo. Tự Đức oli vankumatu konfutsianist ning oli vastu võõramaalastele ja innovatsioonile. Temavastast mässu juhtis vanem vend Hồng Bảo. Mässajate hulgas olid konfutsianistidest õpetlased, kes ei olnud rahul, et rikuti perekondlikku järgnevust (troonile ei saanud vanim poeg), Lê dünastia pooldajad, lihtrahvas, kes polnud rahul maksudega, jt. Tự Đức surus sõjaväe abiga mässu maha ja tahtis venna hukata, kuid nende ema, keisrinna Từ Dụ, veenis ta ümber. Hồng Bảo tegi enesetapu vanglas.
Tự Đứci nimetatakse tihti Vietnami viimaseks keisriks, sest ta oli viimane, kes valitses iseseisvalt ning ei näinud oma maa tõelist koloniseerimist.
Põetud rõugete tõttu ei saanud ta järglasi. Tema adopteeritud poeg Dục Đức (tegelikult ta vennapoeg) sai pärast kasuisa surma valitseda kolm päeva, kuni ta troonilt tagandati ja hukati.
William II

William II (tuntud kui William Rufus; sündinud umbes 1056, tapetud 2. augustil 1100) oli Inglismaa kuningas alates 9. septembrist 1087.
Ta oli William Vallutaja ja Flandria Matilda teine poeg. 
Kuigi ta oli hea võitleja, polnud ta oma halastamatuse tõttu alamate seas armastatud. Ta oli sõjakas ja toretsev valitseja. Ta ei abiellunud ega saanud järglasi.
1088. aastal, alustasid William II alamad temavastast mässu, tema emapoolse onu Bayeux´i Odo juhtimisel ning soovisid asendada teda tema vanema venna Normandia hertsogi Robert Curthosega. William II surus mässu maha ning vallutas 1089. aastal ka Normandia.
Willian II suri 1100. aastal, pärast jahil saadud noolehaava.